apuntmenorca.com

Maria Àngels Gornés
2024-08-05 21:00 - 22:00 | C/ des Seminari, 9
Maria Àngels Gornés porta al Claustre del Seminari l’essència de Joan F. López Casasnovas. Aquest dilluns, la cantautora ciutadellenca interpretarà les cançons del seu disc De bat a bat, creat a partir de lletres del poeta menorquí. La cantautora ciutadellenca Maria Àngels Gornès ha triat el Festival de Música d’Estiu de Ciutadella per presentar públicament el seu regal en forma de cançons al seu cosí, el poeta Joan F. López Casasnovas. De bat a bat consta de dotze cançons basades en poemes inèdits, musicades per la pròpia Gornés amb la col·laboració del seu fill, el també músic Guiem Soldevila.
De bat a bat: Maria Àngels Gornés musica a López Casasnovas
Gornés explica el naixement d’aquest treball com “un repte emocional per mi, tant per l’admiració que sempre he sentit envers la seva poesia com per el vincle familiar que ens unia. La pena per la pèrdua tan inesperada d’en Joan em va acompanyar enmolts moments mentre composava les músiques, però tenia molt clar que li volia fer el meu darrer regal en forma de cançons”. El disc consta de dotze cançons basades en poemes inèdits on la cantant ha aconseguit apropar l’oient a les diferents facetes del poeta. La producció, arranjaments i instrumentació del disc han anat a càrrec de Guiem Soldevila, aconseguint uns sons elegants i commovedors. És un disc sorgit del cor, de l’estima i de l’admiració cap a la figura de Joan F. López Casasnovas, un referent cultural de primer ordre a l’illa, i també per a Gornés.
